Американските власти са главният виновник за сегашното масирано преселение - - Поглед Инфо\nДиана Димитрова 2915\nСимеон Николов 4272\nНамираш се в: Начало » Авторски » Проф. Иван Ангелов » Американските власти са главният виновник за сегашното масирано преселение\nАмериканските власти са главният виновник за сегашното масирано преселение\nДата 28.09.2015 2808 Проф. Иван Ангелов\n/Поглед.инфо/ Миграционният пожар трябва да гасят тези, които го запалиха! /Продължение/\nПричини за нарастващите миграционни процеси.\nНамесата на Америка във вътрешните работи на други държави.\nВъзможни деструктивни последствия от масовата имиграция в Европа.\nНа 6 септември тази година Pogled.Info публикува мой анализ за миграционната криза. Междувременно продължих да работя по темата: обособих анализа в шест раздела, допълних го с още много аргументи и най-вече – раздел 6. - с още седем важни препоръки за ограничаване на организираното масово преселение от Африка, Близкия и Средния изток, което застрашава бъдещето на Европа и на християнската цивилизация. Тук предлагам на читателите разширения вариант на анализа с новите препоръки за ограничаване на миграционните потоци, който е почти три пъти по-голям от първата му част. Правя го, за да опровергая масовите лъжи у нас и на Запад, с които се цели оневиняване на САЩ и на нейните съюзници за настоящата миграционна криза. А САЩ и най-близките й съюзници продължават гузно да мълчат.\nПравя го още и защото миграционната криза е много сериозна и бързо се усложнява. Тя е на път да се превърне в европейска катастрофа и с напиращите все повече нелегални имигранти през турската сухопътна граница, застрашава пряко България:\nОт историята знаем за поредица от велики преселения на народите през вековете. Стотици милиони хора сега живеят извън страните в които са родени те и техните родители. В своя статия през август 2015 г. в списание Social Europe, бившият министър на външните работи на Германия Йошка Фишер писа: «В продължение на много години Европа беше сполетяна от войни, глад и бедност. Милиони европейци бяха принудени да емигрират по икономически и социални причини към Северна и Южна Америка и далечна Австралия, търсейки по-добър живот за себе си и своите деца. Те бяха считани за «икономически мигранти»...Днес Европа е един от най-богатите световни региони. В продължение на десетилетия повечето европейци живеят в демократични държави, които уважават фундаменталните човешки права. Европейската собствена мизерия и миграция се превърнаха в далечен (дори почти забравен) спомен».\nПрез последните десетилетия също сме свидетели на преселения на милиони хора от бедните към богатите страни по различни причини. Основните причини сега са икономически и политически. Докато има два световни полюса между бедни и богати, или както се казва в глобален план – между Севера и Юга, ще има и световна икономическа миграция. Засилването на бедността и изострянето на неравенството в световен мащаб ще поражда нарастваща икономическа миграция: от бедните към богатите континенти, от бедните към богатите държави в континентите и от бедните към богатите райони вътре в държавите.Икономическата миграция може да бъде ограничена значително само ако се постигне относително изравняване, или поне намаляване на пропастта между качеството на живота в различните континенти, държави и региони вътре в държавите. Това обаче не се очертава като реална възможност през близките десетилетия. По-скоро обратното – бедността ще се разширява, а неравенството ще се задълбочава.\nГлавните икономически и политически миграционни потоци сега са от Африка, Южна и Югоизточна Азия, Латинска и Централна Америка към Западна Европа, Северна Америка и Австралия. В периоди на икономически, социални, политически,военни, религиозни и други кризи тези потоци се засилват, но никога не стихват напълно. Напоследък се очертава тенденция затишията да са все по-редки и по-кратки. Това ще затруднява бъдещето на човечеството.\nПрез последните десетилетия, зачести намесата на световния хегемон Америка във вътрешните дела на други държави, което я превърна в мощен източник на миграция. Външните интервенции пораждат вътрешно политическо, икономическо, социално, етническо, културно и религиозно напрежение в тези страни и все по-често прерастват в тотален хаос, диктатури и граждански войни. Те пък правят невъзможен нормалния живот на хората в тези държави, застрашават личната и имуществената им сигурност и ги принуждават да емигрират. Най-грубо се намесват правителствата на САЩ и техни най-близки европейски съюзници, под знамето на натрапчивия „износ на демокрация” и „защита на гражданските права”. Известна е многократната брутална намеса на САЩ преди и след Втората световна война в Централно и Южноамериканските държави, в Африка, в Азия и в Европа. Създаването на еднополярен свят с доминация на САЩ през последните десетилетия увеличи апетитите за такава намеса и те зачестиха. Превърнаха се в нормална практика.\nПолитическите причини, които породиха последните масови миграционни потоци към Европа, са намесите под флага на „Арабската пролет” (Алжир, Тунис, Либия, Египет, Судан, Йемен, Сирия), а преди това за „износ на демокрация” в Ирак, Иран, Афганистан, Пакистан, Еритрея, Етиопия, Сомалия и други африкански страни, та чак до Нигерия и някои страни от Западна Африка. Така „Арабската пролет” се превърна в „Арабска зима”, която сега обхваща и Европа.\nВ повечето от тези държави и преди това имаше диктаторски режими, но\nте с нищо не бяха по-лоши от съществуващите и до сега проамерикански диктатури в Саудитска Арабия, в нейните по-малки съседи от Арабския (Персийския) залив, а също и в Африка. Разликата е само в това, че едните бяха неутрални или антиамерикански, а другите – послушни и проамерикански. Положението в Ирак, Афганистан, Либия и други страни беше наистина лошо, но след бруталната намеса на Америка и някои западноевропейски страни, стана още по-лошо. По-рано, по време на диктатурите бяха избивани много хора заради техните политически, религиозни и други убеждения, но сега, с породените от тези интервенции граждански войни и пълен хаос, избиват още повече хора.\nПо времето на Садам Хусеин Ирак беше относително стабилна държава с брутална диктатура. Може би някаква доза „Близкоизточна диктатура” е била необходима, за да се поддържа стабилността в сложната обстановка в страната и региона. Ние европейците по-трудно можем да разберем това. Правителствата на САЩ отначало сътрудничеха с този и предшестващите го диктаторски режими в Ирак, доставяха му военна техника и му помогнаха в края на 1980 и следващите години да воюва срещу Иран, защото това беше изгодно за САЩ. Войната завърши без победител. Впоследствие, когато Садам прояви признаци на независимост и непослушание, го обявиха за престъпен. Наложиха му строги икономически и други санкции, обявиха самоволно части от иракското небе за зона за забранени полети на иракската авиация. Особено след войната му срещу Кувейт през август 1990 г.\nПравителствата на САЩ, Великобритания и други техни съюзници безцеремонно излъгаха света и Съвета за Сигурност на ООН, че Ирак притежава оръжия за масово поразяване и на това основание на 19 март 2003 г. започнаха мащабна война срещу него, без разрешение от Съвета за сигурност на ООН. Оръжия за масово поразяване не бяха намерени, но за това сега не е прието да се говори. „Обективните” и „независими” западни медии, като че ли по някакъв всеобщ сигнал от всевишния, замлъкнаха и координирано избягват да пишат на тази тема. А така наречената „световна общност” се преструва, че е забравила за престъпната лъжа.\nА лъжата е престъпна, защото струва живота на стотици хиляди (според някои източници – над един милион) иракски военни и мирни граждани и няколко хиляди убити американски войници, около един трилион долари за водене на военните действия от САЩ и други страни. Да не говорим за физически и психически увредените стотици хиляди военни и цивилни с тежки последствия за целия им живот. Там загинаха за чужди интереси и 13 български войници, изпратени от сервилно послушното българско правителство, а още повече бяха ранени. Бяха унищожени или ограбени безценни хилядолетни паметници на световната материална и духовна култура. Особено тежко пострада Месопотамия – люлката на човешката цивилизация, известния античен град Вавилон. Разграбени бяха световно известните музеи в Багдад, Мосул и други градове на Ирак. Тези факти дават основание войната срещу Ирак с нейните продължения през годините в целия арабски регион, а сега и сянката над Европа, наред с авантюрата на Хитлер, да се счита за едно от най-големите престъпления в съвременната човешка история! То не може и не трябва да бъде забравено!\nГражданската война в Ирак продължава и сега. Не минава месец без кървави бомбени атентати между шиити, сунити и кюрди. Ирак е пред разпад на две или три по-малки държави. Умират нови невинни хора, а хиляди други търсят спасение в емиграция. Политическите лъжци от най-висок калибър обаче не са наказани. И дори имат наглостта да ни съветват сега как да се ограничат миграционните потоци, как да се разпределят имигрантите в европейските страни, как да се проявява солидарност, да се разширява демокрацията и да се спазват човешките права.\nАмериканските власти отгледаха саудитския богаташ Бен Ладен като оръдие за борба срещу престъпната съветска окупация на Афганистан (от декември 1979 г. до февруари 1989 г.), но впоследствие той създаде Ал Кайда и се обърна срещу тях. Появиха се талибаните и в Афганистан започна гражданска война. Разрушаването на двата небостъргача на Световния търговски център в Ню Йорк на 11 септември 2001 г. послужи като претекст за пряка военна намеса на САЩ и техни съюзници в Афганистан. Българските власти и тук не изостанаха със сервилното си послушание, като изпратиха свой военен контингент, за разлика от някои други страни членки на НАТО, които отказаха.\nТези събития и организираните от САЩ и европейските им съюзници интервенции в Близкия и Средния изток, в Северна и Западна Африка, впоследствие прерастнаха в още по-уродливата „Ислямска държава”, която тепърва ще създава проблеми на Европа и на народите в тези региони. Ислямска държава е рожба на властите на САЩ и на техните най-близки европейски и арабски съюзници, която те и до сега продължават да обгрижват. Много са фактите, които го потвърждават.\nДостатъчно е да запитаме: Ислямска държава окупира важни петролни източници в Ирак и Сирия и добива значителни количества нефт. Но суровият нефт става ценност едва когато бъде продаден и преработен. Въпросът е: на кого го продават, кой го купува и препродава и от кого получават стотици милиони долари за финансиране на военните си операции и за заплащане на изпращаните там с тяхно активно и пасивно съдействие десетки хиляди наемници от много страни? Защо световната общност мълчи за това, въпреки че добре знае истинските адресати? Каква е ролята на Турция и на някои американски и западноевропейски компании в тези сделки? Ако това беше Русия щяха отдавна да проглушат света!\nЛибия също беше относително стабилна държава с важни социални придобивки за нейните граждани, финансирани с приходите от петрола. С диктаторската си практика Кадафи не се различаваше съществено от другите му арабски колеги, освен с оригиналните си „реформаторски” наклонности в Либия, усилията му за обединяване на арабските страни в една държава още по времето на египетския президент Гамал Абдел Насър, за създаване на Африкански съюз с единна валута, по подобие на Европейския съюз, пропагандирането на Арабския социализъм, национализацията на частната икономика в Либия, писането на учебник за Либийската джамахирия. Той поддържаше добри отношения със Съветския съюз, срещаше се често с нашия Тодор Живков и експериментираше нови, привидно демократични, дори леви социални и политически модели.\nКадафи беше приеман радушно и от европейските лидери, които му позволяваха да разпъва прословутата си шатра по негов избор, за да получават повече петролни концесии в Либия. Той помагаше на Европа, като не допускаше емиграция от Либия към бреговете на Италия. В апогея на своята власт Кадафи предупреждаваше публично италианския премиер Берлускони и други европейски ръководители, че ако той не спира бежанците от арабските и други африкански страни, те „ще нахлуят в Европа и ще я опустошат като варварите”. Сега това е на път да стане. Правителствата на САЩ, Франция, Великобритания и други европейски страни обявиха едностранно и там зона за забранени полети на либийската военна авиация в собственото й въздушно пространство. Зачестиха въздушните бомбардировки над Либия през 2011 г., които бяха започнали над резиденцията на Кадафи години преди това, с убийството на някои от децата му. Изпращаха там свои предрешени командоси за създаване на безредици и организираха въоръжения преврат срещу Кадафи, който беше убит по зверски начин. В свалянето на Кадафи особено активна роля изигра Франция с президента Саркози, въпреки широко разпространените слухове, че Кадафи е финансирал преди това президентската му кампания.\nНа някогашната либийска територия сега няма държава с централно правителство, а пълен хаос и въоръжени междуплеменни сблъсъци. Либийските брегове се превърнаха в стартове за мащабна емиграция към Италия. Тръгвайки от либийските брегове, към началото на септември 2015 г. по официални данни около 2900 араби и африканци намериха смъртта си във водите на Средиземно море, а не бленуваното европейско щастие. Действителният брой на удавниците вероятно е по-голям.\nСирия беше относително мирна мюсюлманско-светска държава. Може би между най-цивилизованите арабски страни, със задоволително качество на живота за мнозинството от своето население. Тя поддържаше и поддържа приятелски връзки със Съветския съюз и Русия, което не се харесва на правителствата на САЩ и на някои западноевропейски държави. Те смятат, че притежават монополното право да господстват в този регион, както навсякъде по света.\nКато част от общия кръстоносен поход срещу Русия, правителството на САЩ реши, че президентът Башар Асад трябва да бъде свален, защото не стана тяхна марионетка, макар че беше преизбиран няколко пъти в относително свободни (по арабски стандарти) избори. Във всеки случай далеч по-свободни от тези в приятелските на САЩ диктатури в други арабски страни и в различни региони на света.За това обаче американските власти мълчат. Защото за тях има „добри” и „лоши” диктатори, в зависимост от послушанието им. Пригласят им и уж обективните големи световни медии.\nОтстраняването на президента Асад се оказа по-трудно отколкото американците очакваха. Наложи се да организират гражданска война срещу законното правителство с масирано участие на хиляди чуждестранни наемници от над 50 страни, в нарушение на всякакви норми на международното право. Сирийската армия сега воюва срещу мощна армия от около 30 хиляди високо платени и фанатизирани чуждестранни наемници, а не толкова срещу сирийска политическа опозиция. А се „безпокоят” когато Русия оказва помощ на същото законно сирийско правителство да защити своите граждани и своята държава от външна агресия и пълна разруха, в съответствие с международните норми. Оказва се, че на САЩ е позволено всичко в Сирия и района, а на Русия – нищо!\nОбективните анализатори твърдят, че евентуалното отстраняване на сегашното правителство на Сирия начело с Башар Асад би означавало превръщане на тази страна във втора Либия и втори Ирак. Тоталният хаос и произволът би заменил държавността и налагащата се светска диктатура на Асад. Дори нещо по-лошо! Известно е, че Франция изигра авангардна роля за елиминирането на Кадафи. С това помогна да се достигне до сегашния тотален хаос в Либия и допринесе за създаването на големите миграционни потоци от нейните брегове към Италия. Странно е, че сега френското правителство настоява най-упорито за отстраняване на Башар Асад, защото бил „главен виновник за сегашната криза в Сирия”. Първо, това не е вярно! То се опровергава от стотици факти. Срещу сирийското правителство сега воюват главно чуждестранните наемници от така наречената „умерена опозиция” и Ислямската държава, пак с чуждестранни наемници. Второ, дори САЩ, Великобритания и Германия признават сега публично, че без Асад не е възможно решение на сирийската криза.\nКаква е тази нова американска логика в международните отношения? Счита се, че на Америка е позволено да сваля чуждестранни легитимни правителства, защото не й харесват; да разрушава чужди държави, защото не й допадат; да жертва стотици хиляди техни граждани и да прокужда милиони други по света, като демонстративно заобикаля Съвета за сигурност на ООН, защото й е изгодно. И в същото време обвинява Русия, защото помага на легитимното Сирийско правителство в усилията му да стабилизира държавата и да защити живота на своите граждани по правилата на международното право!\nНаред със споменатите по-горе погроми над хилядолетни културни паметници по време на американската агресия в Ирак, сега се ограбва и разрушава световно известната Палмира, района на север и на юг от р. Ефрат в североизточна Сирия, антични паметници в други региони на страната. Не е ли това съучастие на уж културния и интелигентен Запад в разрушителната дейност на ислямското „културно варварство”! Един ден биха го правили и в Европа, ако им се отдаде.\nПреди няколко години обвиниха Сирия, че притежава химически оръжия, но и след като тя ги унищожи през 2013 г., по договореност с Америка и Русия, заплахите от открита интервенция и ултиматуми за сваляне на президента Асад затихнаха временно, но се подновиха напоследък, а прикритата външна намеса не е преставала. След масираната намеса на САЩ, Саудитска Арабия, Катар, Турция, Израел и други държави, Сирия е вече почти съсипана държава. От около 22-23 милионното й население преди интервенцията, половината търсят спасение в емиграция, Само в Турция има над два милиона имигранти. В писмото на турския премиер Ахмет Даутоглу от преди няколко дни се казва, че чакат още 7-8 милиона души, които да се отправят през Турция към Гърция и България. Йордания и Ливан са поели общо около 3 млн. сирийски бежанци. Има стотици хиляди и в Египет. Огромна е и вътрешната сирийска миграция. Сирийският народ преживява невиждана трагедия!\nВ този контекст буди недоумение и поведението на българското правителство. То отказа въздушен коридор на руски самолети с хуманитарна помощ за Сирия, под претекста, че те може да носят военна техника. Първо, това не е доказано, а само предположение, въз основа на което не могат да се вземат такива важни решения. Второ, нормалният износ на военна техника за легитимното сирийско правителство никога не е забраняван от Съвета за Сигурност на ООН, който единствен има такова право. Трето, дори и да носят въоръжения, те са за действия срещу Ислямската държава. Какво лошо има в това от гледна точка на здравия разум и на международното право? На кого помага българското правителство с тези си странни действия, на фона на категоричните решения на Съвета за Сигурност на ООН, че Ислямската държава е престъпно създание и решението на Гърция (член на НАТО) и на Иран да разрешат прелитането на самолетите!\nДеструктивната роля на Америка за дестабилизирането на споменатите страни сега се премълчава от западните политици и сервилните им медии. Дори напълно се отрича. Като главна причина за масовата миграция напоследък се сочи разрастването на Ислямска държава с овладяването на големи територии в Ирак и Сирия, а също и влиянието й в Либия и други африкански държави. Това не е вярно! Първо, мащабна миграция от Африка към Европа имаше отдавна, но, както споменах по-горе, тя до голяма степен се блокираше от правителството на Кадафи. Войната и последвалия хаос в Ирак (т.е. преди създаването на Ислямска държава) принуди милиони иракчани да напуснат страната си и да търсят спасение в съседни арабски държави: Сирия, Йордания, Ливан, Египет и други. Това са всеизвестни факти за всеки обективен анализатор на събитията в този регион по онова време. Второ, дори ако допуснем за момент, че Ислямска държава е породила настоящата миграция, да се върнем 15-16 години назад и да проследим нейното зараждане и развитие.\nНачалото на групата е поставено в 1999 г., която обяви вярност в Ал Кайда в 2004 г. През януари 2006 г. се обединява с други сунитски групи и образуваMujahideenShuraCouncil,който през октомври 2006 г. обяви създаването на Ислямска държава на Ирак. През 2011 г. те завзеха големи територии от Сирия и от Ирак. През април 2013 г. беше обявено обединяването на няколко групи в района, които образувахаIslamicStateofIraqandtheLevant (ISIL). Въпреки някои вътрешни борби, впоследствие, с помощта и на десетки хиляди чуждестранни наемници, те овладяха още по-големи територии в Ирак и Сирия. Всичко това ставаше под грижовния поглед на американското правителство и в присъствието на многохилядна американска армия в Ирак, а след това, което продължава и сега, на хиляди американски военни и други съветници в Ирак. И въпреки всички тези неоспорими факти, сега внушават на наивниците, че Америка нямала нищо общо с Ислямска държава и че воювала срещу нея. Каква цинична лъжа!\nМигрантите сега се превръщат от САЩ в политически горещ картоф, който може да се използва в стратегически и демографски план като оръдие срещу интересите на ЕС. Многохилядните мигрантски потоци могат да послужат за безпрепятствено прехвърляне на ислямски терористи – джихадисти от Ислямска държава в Европа. Европейски специалисти по сигурността правят консервативни предположения, че ако само един процент от мигрантите са джихадисти, при дошли до сега само през тази година около 500 хил. души, това означава, че вече са прехвърлени около 5000 терористи, които при нужда, по решение на техния център в Ислямска държава, могат да изправят Европа или отделни европейски държави пред голяма опасност през близките години, с непредвидими последствия. Нима ръководителите на Европа не мислят за това!\nОт телевизионните предавания личи, че голямата част (около 80%) от мигрантите са млади здрави мъже на възраст между 20 и 40 години. Това съвсем не е типична полова и възрастова структура за спасяващи се от преследвания отчаяни възрастни хора и майки с децата си! Повечето от тях са икономически имигранти, които търсят по-добри условия за живот. Част от тези хора могат да бъдат завербовани, обучени в Европа и изпратени през следващите години обратно в техните родни страни за борба срещу евентуално „непослушни” правителства. Така сегашният тероризъм ще ражда още тероризъм, който обаче ще е „добър тероризъм” по западните стандарти, понеже ще обслужва интересите на Америка и техните най-близки европейски съюзници.\nМилионите хора, принудени от военните действия и невъобразимия хаос, да напуснат Ирак, Афганистан, Либия и Сирия, трябваше да изберат страните, където да търсят спасение. Те са мюсюлмани в огромното си мнозинство и в преобладаващата си част говорят арабски език, с изключение на афганците и до известна степен - еритрейците. Би било логично мигрантите да се насочат към най-близките и най-богати арабски мюсюлмански страни. Част от тях наистина го сториха, като се отправиха към съседните по-бедни мюсюлмански държави: Турция, Йордания и Ливан. Малка част се насочиха към Египет, може би поради все още нестабилното положение там.\nНяма обаче миграционни потоци към най-богатите арабски страни от Залива: Саудитска Арабия, Кувейт, Бахрейн, Катар, Обединените Арабски Емирати и Оман. По данни на Световната банка БВП на човек от населението в текущи цени в Катар е 103900 щатски долара, в Кувейт - 85660 дол., в ОАЕ – 29900 дол., в Оман – 29600 дол., в Бахрейн – 29200 дол., в Саудитска Арабия – 26200 дол. Те не оказват и финансова помощ на официалните власти в Ирак, Либия и Сирия, поради обтегнатите отношения между техните правителства в миналото, а и сега. Обратното, помагат с финансови средства на групировките в Сирия, които воюват срещу президента Асад. На Саудитска територия се обучават терористи на Ислямска държава. Тези богати държави са част от регионалната политико-икономическа общност The Gulf Cooperation Council.\nВсички арабски страни членуват в Арабската лига. Отношенията между тях често са били помрачавани от малки или по-големи противоречия, но все пак повече са чертите, които ги обединяват: обща религия, общи духовни ценности, обща или близка култура, общ език (между другото и поради обединяващата езикова роля на Корана). Има и някои нюанси на религиозни различия. Не бива също да се забравя, че преобладаващият ислям в Сирия е по-умерен и по-толерантен от този в Саудитска Арабия. Между тях обаче има много повече общи черти, отколкото с европейските народи. Освен това, Европа е много по-далече и достигането й е по-трудно, сложно и рисковано. Европейският климат със студени зимни месеци е доста по-труден за тях. И въпреки това емигрантите от Ирак, Либия и Сирия се насочват към Европа, а не към братските си арабски държави на изток.\nВажно е също да се знае, че Саудитска Арабия и страните от Залива поддържат от десетилетия много близки отношения със САЩ. Те координират тясно външната си политика. Техните армии са въоръжени предимно с американска военна техника. В много свои вътрешни държавни порядки, в бизнеса, дори в архитектурата подражават на Америка. Логично е да се предполага, че това необичайно дистанцирано поведение към милиони техни арабски братя – емигранти, в настоящата драматична обстановка, е избрано не без участието на американските власти. Разбира се, подобни неща не се разгласяват чрез медиите. Такива деликатни договорености обикновено се премълчават и най-често се отричат.\nНасочването на милиони мигранти от засегнатите от военни действия страни към Саудитска Арабия и страните от Залива би ги дестабилизирало, въпреки огромното им финансово богатство, защото нямат нужната материална инфраструктура. Независимо от това, с помощта на чуждестранни специалисти, те могат лесно да създадат и поддържат големи и удобни палаткови бежански лагери на своите територии, със съответна инфраструктура, в които да приютят стотици хиляди имигранти. То би било по-лесно и поради по-благоприятния климат там в сравнение с Европа, особено през наближаващите зимни месеци.\nМного е вероятно американските власти да са ги посъветвали да не поемат такова тежко бреме и да насочат мигрантите към Европа. Като имаме предвид стратегическата цел на Америка - постепенно да изтощават Европа, много е вероятно да го правят нарочно. Сега сме свидетели как това се върши с голям размах, докато арабските братя от Саудитска Арабия и страните от Залива наблюдават от разстояние и декларират солидарност. Тази нелогична насоченост на мигрантските потоци – на запад към далечната непозната Европа, а не към по-близките им братски арабски страни на изток, не може да не прави впечатление на европейските ръководители, но до сега нито един от тях не е споделил публично своите тревоги. Между тях има умни хора, които не може да не се тревожат. Това мълчание едва ли е случайно!\nТака наречената „Световна общност” знае всичко това. И дори много повече от мен, защото заедно с Америка участва в дестабилизирането на тези региони на Африка и Азия и в организирането на настоящите миграционни потоци към Европа. Но остава сляпа и безмълвна за истинските причини на масовото преселение към Европа. Вместо да разкрива същността и причините и да търси отговорност от причинителите на настоящата миграционна трагедия, Европа разходва милиарди евро и се занимава само с последствията от тези процеси. Повтарям, с последствията, а не с фундаменталните причини за масовото преселение. Според някои оценки само Германия се очаква да изразходва тази година между 5 и 10 млрд. евро за посрещане на стотиците хиляди бежанци. Тези дни има съобщения, че властите в такъв голям град, като Мюнхен, изнемогват с посрещането на хиляди имигранти ежедневно. Над 2900 души са се удавили в Средиземно море. Може би хиляди други са загинали в Егейско море и по пътищата през Турция и балканските страни. Милиони хора страдат в Африка, Близкия и Средния Изток и в Европа.\nНапоследък се появиха съобщения в Австрия, че американските власти участват косвено във финансирането на миграционните потоци чрез така наречените „неправителствени организации”. Ако тези съобщения се потвърдят, може да се окаже, че американските тайни служби отправят безпрецедентно предизвикателство срещу народите на Европа и цялото човечество. А действията на американските секретни служби в такъв свръхделикатен бизнес едва ли се предприемат без разрешението на най-високото политическо ръководство.\nПолучава се странен дисбаланс: американците бомбардират тези страни, изпращат там десетки хиляди наемници, настояват за смяна на легитимни правителства и стимулират граждански войни, които в крайна сметка пораждат масовата миграция, а европейските народи плащат цената! Едни бомбардират и прогонват милиони хора от родните им места, а други ще плащат за тяхната одисея! Европейските ръководители мълчат и не смеят да назоват истинските виновници за миграционната трагедия, макар че ги знаят. Нещо повече, настояват за общоевропейска солидарност при плащането на тази цена.\nВъзможни деструктивни последствия\nот масовата имиграция в Европа\nМилиони бедни хора от тези страни без образование, квалификация, навици за труд, ред и дисциплина, или хора от средната класа в Африка и Азия сега се стремят към Европа, за да ползват наготово създадените от европейските народи в продължение на много десетилетия, високи жизнени стандарти. Все по-често ги чуваме да казват: „Имаме роднини в Германия, Норвегия, Швеция, Холандия, Дания и т.н., (но не споменават България, Румъния, Унгария, Хърватска или прибалтийските страни) и искаме да отидем да живеем при тях”. Нима това е аргумент, за да настояваш да те приемат като имигрант в Европа, преследван в родната му страна! То по-скоро е доказателство, че преобладаващата част от пристигналите са икономически имигранти. При това става дума за стотици хиляди хора през тази година. А догодина наверно ще бъдат над един милион с такива „аргументи”.\nПрез първата половина на септември никой високопоставен политик не казваше справедливо ли е това или не. Аз смятах и смятам, че не е справедливо, особено за икономическите имигранти. Бедността в Африка и Азия е толкова масова, че поне 400-500 милиона души, които живеят в мизерия и си недояждат системно, биха желали да се преселят веднага в Европа. Това обаче е немислимо! То е абсурдно! Допускането дори на 10% от тези 500 млн. ще има трудно предвидими разрушителни последствия за Европа и за световната икономическа и политическа стабилност. Масовият наплив на десетки милиони такива хора към нашия регион през следващите години може да върне Европа с десетилетия назад. Драматичните последствия от такова нашествие са трудно предвидими! А много европейски политици все още не си дават сметка за това, макар че някои започнаха да го правят с половин уста едва напоследък!\nТова ще поражда все по-мащабно преразпределение на наличните блага за издръжка на имигрантите. Наивно е да се очаква, че те всички ще са полезни за европейската икономика в настоящата сложна икономическа и социална обстановка. Мнозинството са без образование и квалификация, без системни трудови навици и трудова дисциплина. Те ще вършат най-мръсната работа в Западна Европа, ще имат най-ниска производителност на труда, най-ниски доходи, но ще конкурират местните хора на пазара на труда, ще извършват престъпления, ще враждуват с местните хора и дори помежду си, както правят у дома си. Прави впечатление тяхната емоционалност, невъздържаност и агресивното им поведение с граничните охрани и официалните власти на европейските страни по пътя им към мечтаната Германия.\nЕвропейските народи наверно ще реагират на това. Първоначалните симпатии към бежанците ще прерастват постепенно в антипатии и дори във враждебност. Така се случи преди години и с косоварите. Това ще засилва ксенофобските десни настроения в тези страни. Ще възникват остри конфликти между местните хора и пристигащите от юг и югоизток потоци от отчаяни хора, спасявайки се от смъртта и търсещи своето щастие.\nОткакто възникна тази миграционна криза чух изказвания на много европейски политици, но нито един от тях, с изключение на унгарския премиер Виктор Орбан, не спомена причините и причинителите на бедствието и бъдещите опасности за Европа. Не се съмнявам, че те добре ги знаят, но не смеят да произнесат дори най-мек упрек по адрес на американските си съюзници. Дори председателят на ПЕС Сергей Станишев заяви, че централният проблем на ЕС бил „справедливото разпределение на бежанците” по държави. Нима той не разбира, че дори и най-справедливото им разпределение по квоти между европейските държави, по някакви измислени от Брюкселските бюрократи критерии, не решава проблема, ако причините остават и мащабите на миграционните потоци се запазват или растат. Дори и той не смее да назове американските власти като причинител и най-голям виновник за миграционната катастрофа, която заплашва Европа.\nОтделен въпрос е дали така нареченото „справедливо разпределение по квоти” е наистина справедливо, защото почивало на принципа за солидарността. Справедливо ли е България да участва в това квотно разпределение и да плаща съответна цена по някакви общоприети критерии, след като решенията за нападения над Ирак, Афганистан, Либия, Йемен, Судан и Сирия, тяхното бомбардиране и разрушаване, обслужващо чужди интереси, е взето от други правителства и по чужда воля! Какво общо имаше България със ставащото на времето в Камбоджа, Косово, Босна и Херцеговина, а по-късно в Ирак, Либия и Афганистан, за да изпраща там военни контингенти и да понася жертви в Камбоджа и Ирак! Само щастливата случайност ни е спасила до сега от жертви в Афганистан. Дори нашето символично участие в Ирак, Афганистан, Либия и другите страни ни е наложено от тези, които командват в НАТО и нашият народ няма нищо общо с него. Нито нашите национални интереси! Но цената трябва да плащаме ние. Това няма нищо общо със справедливостта. Такава солидарност е неприемлива, защото няма реципрочност между участието във вземането на решенията и носенето на отговорност за последствията!\nС омерзение си спомням за препоръките на Кристалина Георгиева преди година-две, че трябвало да сме доволни от идването на чужденци от Азия и Африка, което щяло да обогати генетичния ни фонд чрез създаването на семейства между наши граждани и имигранти, и да облекчи демографската ни криза. Тежко й на тази Европейска общност, а и на България ако се надяват главно по такъв начин да решат своята задълбочаваща се демографска криза, без да търсят собствени решения чрез увеличаване на раждаемостта и намаляване на смъртността! Тежко й и на тази социалистическа партия с такива безлики ръководители, послушни изпълнители на американския диктат! Съдбата на европейските народи е последна грижа за тези ръководители!\nВърхушката в Брюксел сега моли страните членки на ЕС за солидарност при разпределението на миграционното управленско и финансовото бреме. А правителствата на САЩ, Великобритания и Франция питаха ли европейските народи (дори своите народи), когато предприемаха авантюрите в Ирак, Афганистан, Либия, Сирия, в някои африкански и други страни, които причиниха сегашната миграционна криза. Те бяха подпомагани само от няколко най-послушни европейски правителства. Поради това е съвсем логично цената на миграционната криза в Европа да поемат само тези, които я причиниха. Неслучайно някои остроумци казват: заплащането да се определя според бомбите, ракетите, жертвите и разрушенията в посочените по-горе страни. Който е хвърлил повече бомби, изстрелял повече ракети и причинил повече жертви – да плаща повече!\nНа практика се получава обратното. В свое изявление на 22 септември 2015 г. г-жа Меркел съобщи, че правителството на САЩ е обещало да приеме 10 хиляди сирийски бежанци през новата бюджетна година (1 октомври 2015 г. – 30 септември 2016 г.). „Щедростта” на Америка при поемането на имигрантското бреме личи от едно сравнение с Ливан. При население от 5,8 млн. души сега в Ливан има над 1 милион сирийски имигранти. САЩ при население над 320 млн. души ще приеме 10 хил. сирийски бежанци. Според изявления на държавния секретар Джон Кери САЩ обещават да приемат общо 85 хиляди имигранти. Каква щедрост, нали!\nВ същото изявление г-жа Меркел казва: „Европа трябва да си подели отговорността за справянето с масовата миграция... Европа трябва да действа заедно и да поеме отговорността. Германия не може да се нагърби с тази задача сама”. Според мен няма основания за такава солидарна отговорност на страните членки при плащането на цената, защото не е имало солидарно тяхно участие при вземането на решенията за нападения над тези страни.\nВ Европейския съюз е настъпил пълен управленски хаос. Все повече страни членки вече търсят собствени национални решения на мигрантските проблеми, понеже не разчитат на Брюксел. Правителствата на много страни членки основателно възразяват срещу задължителното квотно разпределение на имигрантите. Дори и срещу доброволното квотно разпределение. Появяват се все повече признаци за опасно разцепление в Европа при първото най-голямо изпитание на общността след Втората световна война.\nТрудно ми е да си представя как ще изглежда Европа и какви конфликти ще възникват след 20-30-50 години ако настоящите миграционни потоци продължават. А те наверно ще нарастват. Сега се утвърждават квоти за разпределението на 160 хил. имигранти между страните членки на ЕС. А какво ще се прави в края на тази година, когато броят им наверно ще достигне един милион? А идущата година, когато може би ще са 2-3 милиона? А след няколко години, когато достигнат 10-15 и повече милиона души, ако не настъпи рязко подобрение на обстановката в размирните страни, настоящи източници на имигранти?\nПрезидентът на Турция г-н Ердоган заяви преди няколко дни, че има много просто решение на миграционната криза – да се прекрати насилието в страните от които те идват. Точно така! Такива оценки обаче почти не чуваме от ръководителите на най-големите европейски държави и на Европейския съюз. Още по-малко от българските ръководители, с изключение на премиера през последните дни! Нима те не знаят, че това зависи главно от правителството на САЩ! Убеден съм, че го знаят, но се страхуват да не засегнат могъщия си американски съюзник! Насилието в тези страни могат да прекратят само държавите, които го започнаха: САЩ и няколко техни най-близки европейски съюзници.\nГрубо тенденциозно и неверно е прибавянето към тях и на Русия с едва ли не същата отговорност! Русия има само една или две бази на чужда територия и то в страни от ОНД, а Америка над 100, а по някои данни 135. Сравнете кой е разпрострял пипалата си над целия свят и се стреми да му диктува поведение! По оценки на американски секретни служби сега в Африка и Азия около 17 млн. души са настроени да поемат рискованото пътуване към мечтаната Европа през следващите няколко години. По оценки на турските ръководители потенциалните имигранти в Европа само от Сирия са около 7- 8 млн. души.\nКолкото по-добре биват посрещани имигрантите в Европа през тази и следващите години, толкова по-масови ще са бъдещите имигрантски потоци и по-голям делът на икономическите имигранти в тях. Ако не се вземат мащабни мерки за облекчаване на оскотяващата бедност и растящата социална поляризация за стотиците милиони хора в Африка и Азия; за ограничаване на военните, религиозните, етническите и други конфликти в тези региони и много строги мерки за недопускане на икономически имигранти в Европа, може да се стигне до катастрофални последствия за европейската и световната цивилизация. Дават ли си сметка за това настоящите европейски ръководители?\nЕвропа сега е преобладаващо християнска общност. Дали след 50-70 години тя няма да се превърне в преобладаващо мюсюлманска общност! Даваме ли си сметка какво ще се случва в Европа дори само с 40-45-50% фанатично религиозно, емоционално и агресивно мюсюлманско население? Тази агресивност дори сега личи в поведението на мигрантските групи, в които преобладават млади и здрави мъже (а не жени и деца). Нападат и дори раняват служебни лица от граничните охрани. Захвърлят демонстративно предлаганите им храни и дрехи втора употреба. Плащат хиляди долари на трафикантите и ултимативно си избират страните в които искат да живеят. От къде вземат хилядите долари? А уж бягат от насилието в техните страни. Това е необичайно поведение за действително прогонени от домовете им хора от смъртни заплахи. А как ли ще се държат тези хора, веднаж установили се в Европа, почувствали своята сила и придобили самочувствие след 20-30-40 години!\nЕвропейската общност и европейските правителства като че ли не се замислят по наближаващите предизвикателства. Това поне не личи от публичното им поведение. От мудността и нерешителността с която вземат предпазни мерки. От неумението или нежеланието им да видят и обявят публично дълбоките причини за миграционната криза. Да заработят веднага за тяхното отстраняване. Различните европейски държави провеждат различна миграционна политика – от най-либерална, през умерена, до най-рестриктивна. Това личи от следната таблица за някои скандинавски страни, които са между най-либералните спрямо имигрантите:\nИмигранти и деца на двамата родители имигранти, като\nпроцент от общото население на страните\nСтрани / Години\nИзточник: Wikipedia.Immigration to Europe. The Nordic countries as an\nСпоредЕвростат на 1 януари 2014 г. живеещите в ЕС-28, родени извън ЕС са били 33,5 млн. души или около 6,7% от населението на общността. Най-много са били те в Кипър – 22,3% от населението, в Австрия – 16,6%, Ирландия – 16,1%, Швеция – 15,9%, Белгия - 15,8%, Испания – 12,8%, Великобритания – 12,5%, Германия – 12,2%, Франция – 11,6% и т.н. Най-малко са били имигрантите в Румъния – 1,1% от населението, в България – 1,5%, Полша – 1,6%, Словакия – 3,2%, Унгария – 4,5% и т.н. По други данни през 2014 г. около 20% (16,3 млн. души) от населението в Германия имат имигрантско минало. Горните числа са повишени чувствително от януари 2014 г. до сега. А този процес се ускорява. Според официални източници Германия очаква около 800 хил. нови бежанци тази година. През следващите години наверно ще са още повече.\nВсичко това ще дестабилизира европейските държави и ще влошава живота на европейските граждани, От прилива на млади и ограничен брой квалифицирани имигранти ще печелят главно корпорациите. Европа ще става все по-малко социална и все по-безпомощна във взаимоотношенията си с Америка и с другите световни икономически и политически гиганти.\nКазано най-общо, решението трябва да се търси в дълбоките причини за настоящото масово преселение. С други думи, да се търсят средства за ограничаване появата на миграционни потоци, а не в разпределението на имигрантите по европейски страни:\nРешението с най-бързи резултати зависи от поведението на САЩ\nи техните най-близки европейски и други съюзници. Цитираните по-горе думи на турския президент г-н Ердоган го потвърждават. Ако Америка прекрати високомерното си конфронтационно поведение с подклаждани от вън граждански войни, с изпращане и финансиране на хиляди чуждестранни наемници, с дейности за сваляне на легитимни правителства, миграционните потоци от тези страни към Европа ще затихнат сравнително бързо. Крайно време е да се преустанови „износът на демокрация”, „грижата за човешките права” и други подобни цинични клишета за груба намеса във вътрешните работи на тези страни, които нямат нищо общо с истинската демокрация и човешкото достоинство.. Народите на тези държави трябва да се оставят да развиват свои форми на демокрация и свои разбирания за обществени отношения в съответствие с техните национални традиции, ценностни системи и култури. Освен най-бързото, това е и най-доброто и най-евтино решение на настоящата миграционна криза, която е на път да прерастне в трагедия – ликвидиране на причините за преселението.\n2. В най-близко време да се проведе среща на най-високо равнище на САЩ, Русия, Европейски съюз, Китай и Арабската лига, а може би и Турция за вземане на бързи и радикални колективни решения за овладяване на миграционната криза в Африка, Близкия и Средния Изток, която е на път да се превърне в катастрофа за Европа.\nАрабската лига трябва да бъде ангажирана активно в решаване на нейната собствена криза. Тя не може и не трябва повече да стои като страничен наблюдател! Още повече, че има политически, финансов, религиозен, духовен и езиков и институционален потенциал за по-активна конструктивна роля. Традициите и институционалната инфраструктура за сътрудничество между арабските страни съществуват от 70 години. Арабската лига е създадена през Март 1945 г. и в нея членуват 22 страни. А сега е в процес на създаване и на свои въоръжени сили.\n3.Да се пристъпи веднага към създаване на ефикасна система за предварителен подбор на кандидатите за имигранти, преди да са навлезли на територията на ЕС т.е. – разграничаване на политическите от икономическите кандидат имигранти.\nЕС не трябва да приема икономически имигранти на своя територия, освен в отделни случаи чрез подбор на квалифициран персонал от отделни компании и в умерени количества. Кандидатите за икономически имигранти при сегашната оскотяваща масова бедност и все по-остро неравенство, хора, които постоянно си недояждат, само в Африка, Близкия и Средния Изток са около 500 млн. души. Дори и да го желае, Европа не може да приеме толкова много бедстващи хора. Това би било самоубийствено за Европа!\nТрябва да се създаде подходяща инфраструктура за подбор на кандидатите за политически имигранти по строги и обективни критерии. Подборът да се прави от представители на Европейската комисия, в подборни центрове в самите бедстващи страни (ако е възможно) или в съседни на тях държави, извън Европейския съюз, примерно в Турция, Ливан, Йордания, Египет, Тунис, Алжир, Мароко. Желателно е още тогава да се определя кои политически емигранти ще останат в лагери в техния регион (виж точки 4. и 5.) и кои ще се допуснат в страни от ЕС.\nПребиваването им в имиграция в ЕС следва да е временно: за кратко- и средносрочен период. И това да им се казва в самото начало. След нормализиране на положението в съответната страна политическите имигранти да се връщат обратно в родината им или в съседна на нея страна в региона.\nВъз основа на извършения подбор политическите имигранти да се разпределят по европейски страни членки на ЕС според желанията и възможностите на приемащите страни, а не според желанията на имигрантите. Издръжката на тези имигранти през началния период (примерно 1-2 години), докато научат езика и си намерят работа в приютилата ги страна, да става със средства от централния бюджет на Европейската комисия. След това да се прекратява и съответният имигрант да си поема издръжката.\n4. Да се създадат лагери за политически имигранти в държави, съседни на родните им рискови страни, които те са напуснали: в Турция, Ливан, Йордания, Египет, Тунис, Алжир, Мароко. Инвестициите за създаване на тези лагери и текущата им издръжка по пребиваването на имигрантите там да се осигуряват главно от ЕС, а частично и от страните домакини, ако това е възможно. Продължителността на пребиваването на имигранти в тези лагери ще зависи от нормализацията на обстановката в техните родни страни. При нормализация те да се завръщат у дома си. Както посочих по-горе, само част от политическите имигранти да се изпращат временнов страните членки на ЕС.\nМинистър председателят на Турция Ахмет Давутоглу в писмо до нашия премиер Бойко Борисов преди няколко дни, препоръча създаването на „зона за безопасност в северната част на Сирия”, където да се приютят избягалите от другите райони на страната, без да напускат територията на Сирия. Тази зона очевидно ще бъде забранена за официалните сирийски власти, а въздушното й пространство затворено за полети на сирийски самолети. За голямо мое очудване Бойко Борисов е приел тази идея и я представя в Брюксел на 24 септември, но за щастие, Съветът на Европа я отклонява. Създаването на такава зона би било груба политическа грешка. Освен че предполага произволно разпореждане с територията на суверенна държава, без да се пита нейния народ и правителство или с разрешение на Съвета за Сигурност на ООН, то цели отнемането й от суверенитета на сирийското правителство, а Турция на практика да окупира тази част на Сирия, населена предимно с кюрди, които сега воюват, заедно със сирийските правителствени войски, срещу Ислямска държава. Не е трудно да се предвиди, че тази „зона за безопасност” ще се контролира по суша и от въздуха от войски на Турция, САЩ и други западни държави, ще преследва местното сирийско кюрдско население, пряко и косвено ще помага на Ислямска държава. Това би означавало повторение на забраната на част от въздушното пространство, прилагана преди години срещу Ирак и Либия за полети на техни самолети, преди започването на открита война срещу тях. Това е хитра уловка на Турция и нейните съюзници от НАТО, на която Сирия едва ли ще се поддаде.\n5. Европейският съюз да се обърне с настойчива молба към правителствата на Саудитска Арабия, Кувейт, Бахрейн, Катар, Обединени Арабски Емирати и Оман да създадат на своя територия подходящи лагери за политически имигранти от други арабски страни и от Афганистан и Еритрея. Саудитска Арабия и страните от Залива предлагат благоприятни условия за настаняване в лагерите на няколкостотин хиляди имигранти: общ език (без авганците и частично - еритрейците), обща религия, обща или сходна култура, общи духовни ценности, благоприятен целогодишен климат. Продължителността на пребиваването на политически имигранти в тези лагери ще зависи от нормализацията на обстановката в техните родни страни. При нормализация те да се завръщат у дома си. Инвестициите за създаването на такива лагери и текущата им издръжка по време на пребиваването на имигрантите там да се осигуряват от страните домакини, защото имат голям финансов потенциал.\n6. Радикално дългосрочно решение може да се постигне чрез мащабни глобални програми за подпомагане на икономическото и социалното развитие на най-бедните африкански, близко- и средноизточни страни; ограничаване експлоатацията на тези страни чрез неравноправна световна търговия, неизгодно кредитиране, неизгодни преки чуждестранни инвестиции. Чрез оказване на по-големи помощи за ограничаване на растящото икономическо неравенство, на престъпността и корупцията; за подобряване на здравеопазването и образованието; развитие на инфраструктурата; създаване на нови работни места с достойно заплащане; за преодоляване на вътрешните икономически, социални, етнически, религиозни и други конфликти.\nДосегашните действия на световната общност чрез ООН, Световната банка, МВФ, СТО, ЕС и други подобни не помагат ефикасно на тези народи. Сериозни глобални икономически и финансови анализи на независими колективи показват, че това, което се отнема от тях чрез неравноправна търговия, кредитни отношения, ПЧИ и други подобни механизми, превишава онова, което им се дава като международна помощ. В резултат на това световната бедност и неравенството растат тревожно. Нобеловият лауреат Джоузеф Стиглиц напоследък с голяма тревога бие камбаната за тези проблеми. През последните години те присъстват все повече и се обсъждат с все по-голяма загриженост и на дискусионния форум в Давос.\n7. Масирани миграционни потоци към Западна Европа се очакват скоро и от страните от Западните Балкани, от Украйна, Молдова, Грузия, а също и от ромските общности в Източна Европа и близките страни. ЕС не е готов да се справи с това предизвикателство. Той е изправен пред решаване и на собствените си демографски проблеми – ниска раждаемост, намаляване на населението и на работната сила. Това може да наложи „внос на население и работна сила”. Как тази потребност от работна сила като количество и качество ще се съчетава с бъдещия натиск на имигранти, който наверно ще се разминава с нуждите и абсорбционния потенциал на Западна Европа? ЕС не може да направи много за успокояване на напреженията в Африка, в Близкия и Средния Изток. Това е само по силите на САЩ, а в Сирия – съвместно на САЩ и Русия. ЕС обаче може и трябва да направи много повече за успокояване на обстановката в Украйна, в Западните Балкани, за ромските общности в Източна Европа. Той обаче не го прави. И не личи, че осъзнава неотложната потребност да го прави.\nЛансираната напоследък идея от някои европейски либерални партии за ускорено присъединяване на Албания, Македония, Черна гора и Сърбия към Европейския съюз ще бъде груба грешка. Защото икономическата, финансовата и социалната разнородност на ЕС и сега е много голяма и затруднява нормалното развитие на общността в условията на Общ европейски пазар. Разнородността ще се изостри при преждевременно разширение с неподготвени страни - кандидатки и ще оказва още по-неблагоприятно влияние с непредвидими последици дори за нейната съдба. Наложеното преди година замразяване на приемането на нови членове в ЕС следва да продължи до пълната стабилизация на ЕС и на Еврозоната, което не се очаква много скоро.\n8. Българското правителство да вземе незабавни мерки за опазване на сухопътната граница с Турция и на морската ни граница, срещу нахлуване на нелегални мигранти. Засега сухопътната ни граница не е охранявана надеждно и незаконното й преминаване от чужденци е почти масово. Подобряването на охраната включва: 1. Ускорено завършване на загражденията по границата ни с Турция. Ако отчуждителните процедури забавят строителството, да се приемат бързо промени в закона за въвеждане на ускорен режим на отчуждаване, поради важността и спешността на строежа. Да се осигури необходимото допълнително финансиране, материали, транспорт, работна сила за ускорено завършване на загражденията; 2. Увеличаване броя на въоръжената охрана от граничната полиция, жандармерията и армията за опазване на границата. Засега все още се пропускат немалък брой нелегално проникващи групи. Нашите власти и сега не знаят колко имигранти пребивават незаконно в България. Специалистите смятат, че те са много повече от официално обявявяните от властите.\n9. Да не се допускат на наша територия икономически имигранти, а също и други имигранти, превишаващи нашия потенциал за тяхното устройване. Това може да ни създаде още повече проблеми в бъдеще ако вземем предвид и настоящия етнически състав на нашето население. По данни от преброяването през 2011 г. въз основа на доброволното самоопределение на преброяваните 5,665 хил. (84,8% от населението) принадлежат към българската етническа общност; 588 хил. души (8,8%) към турската и 325 хил. (4,9%) към ромската. По данни на НСИ 63,7% от турската общност живее в района на Кърджали и в Североизточна България. Почти всички хора от тази общност са мюсюлмани. Силно изразена е и връзката между етническото самоопределение и самоопределението по майчин език. 96,6% от турската общност счита турския език за майчин, а 85% от ромската общност приема за майчин ромския език, 7,5% българския и 6,7% турския. Има тенденция към турчеене на нарастваща част от ромската общност, стимулирано и от някои политици. При този етнически състав на нашето население, с доста по-ниска раждаемост от турската и ромската общност и по-активна емиграция на хората от българската общност, ако през близките 15-20 години се прибавят 10-15-20% имигранти предимно от арабските страни, аз се тревожа за възможните последствия за моята родина.\n10. Желателно е имигрантите, и особено тези с неуреден статут, да се настаняват в помещения (бивши казарми, училища и други подобни) в покрайнините или извън селищата и във всеки случай извън големите градове. Недопустимо е настаняването на незнайно какъв (но очевидно голям) брой незаконни и други имигранти в центъра на София. С поведението си те създават много тревоги на българските граждани, които живеят в района зад централните хали, наричан сега популярно „Малкият Бейрут”. Някои софиянци дори започват да си продават жилищата в този район и да се преместват в други райони на София. Препоръчвам тези имигранти да се изведат от центъра на столицата във възможно най-кратко време!\n11. Търсене на отговорност от правителствата и най-високопоставените политици на Америка и на техни европейски съюзници, които със своите действия през последните десетилетия причиниха настоящите имиграционни потоци към Европа и други региони. Те са виновни пряко за преждевременната смърт на стотици хиляди хора, за растящия хаос и страданията на милиони други хора, особено за настоящото масово преселение към Европа. Бъдещето на Европа е заплашено сериозно ако не се вземат бързи мерки и ако този политически произвол на американските и други власти продължава.\nНима ще остане ненаказана световната лъжа на американския президент Буш-младши и на британския министър председател Тони Блеър за наличието на оръжия за масово поразяване в Ирак, довела до нападението срещу тази страна на 19 март 2003 г. и смъртта на стотици хиляди хора, страданията на милиони други хора и прахосването на около един трилион долари за военни и други свързани цели? Войната срещу Ирак доведе до разбунването на целия Близък Изток и до възникването на най-новото политическо чудовище - ”Ислямската държава”, с много опасни потенциални последици за Европа през следващите години и десетилетия.\n2-28 септември 2015 г.\n(Основната част (около 80-85%) от статията беше написана и публикувана до 6 септември. Впоследствие беше частично допълвана).\nХристо Георгиев 4538\nВелислава Дърева 12655


Луис Фонси зарадва феновете си с албум с най-големите си хитове• © Меломан.бг\nЛуис Фонси зарадва феновете си с албум с най-големите си хитове\nМеломан.бг 16.01.2019 11.06.2021\nСветовната суперзвезда и петкратен носител на Grammy – Луис Фонси, представя новия си албум “Vida”. Албумът излиза във формат стандартно CD и включва 12 парчета и три ремикс версии, създадени от Фонси в колаборация с признати имена в света на съвременната музика.\n“Vida” събира в себе си невероятна комбинация от множество музикални жанрове, продуцирани от носителите на Grammy – Mauricio Rengifo и Andrés Torres.\nЧаст от песните в новия албум вече промениха посоката на латино музиката, подобрявайки световни рекорди, оглавявайки най-престижните класации в редица страни и генерирайки милиарди гледания в YouTube: „Despacito“ ft. Деди Янки & Джъстин Бийбър, “Échame La Culpa” ft. Деми Ловато, “Calypso” ft. Stefflon Don и последният хит на Фонси с участието на Осуна – „Imposible“.\nПо-късно този месец латино звездата ще представи нов сингъл от албума – “Sola” (Alone), както и видеото към него. Песента разкрива до съвършенство музикалния почерк на изпълнителя, който го описва като “балада с романтична есенция, с модерна минималистична продукция с R&B и латино поп влияния”.\nLuis Fonsi – VIDA – Tracklist:\nСвързани: Луис Фонси\tShare\nЕрос Рамацоти и Луис Фонси представиха общо парче\nНов YouTube рекорд за „Despacito“\nЛуис Фонси и Деми Ловато представиха „Echame La Culpa“\nИзлиза колекцията „Top Latino Super Hits“, начело с „Despacito“


Българският стартъп StoreGecko вече е партньор на американска платформа за онлайн търговия – BigCommerce | SocialEvo\nБългарският стартъп StoreGecko подписа споразумение за двустранно партньорство с водещата американска платформа за онлайн търговия – BigCommerce. По силата на договора българската компания ще бъде предлагана от платформата като едно от ексклузивните приложения, които ще помагат на онлайн магазините по целия свят по-лесно и бързо да управляват продуктите си. Като част от партньорската програма, StoreGecko ще може да предлага на клиентите индивидуални решения за търговия, благодарение на BigCommerce, водещата платформа за електронна търговия на бързорастящи брандове и такива от средна пазарна величина.\n“Изключително щастливи сме от новото партньорство. Трета година сме на пазара на електронната търговия и дойде моментът, в който един от най-големите и влиятелни играчи на пазара ни забеляза. Това за пореден път ни показва, че развиваме продукта си в правилната посока, което мотивира още по-силно екипа на нашата компания да работи още по-усилено и да навлизаме на нови пазар”, сподели Ян Андерсен, главен изпълнителен директор на StoreGecko. “Навлизането на пазара в САЩ е както голям успех, така и сериозно предизвикателство за нас, защото работата с BigCommerce изисква по-бързи темпове на развитие и увеличаване на екипа”, допълни той.\nТеми: BigCommerceStoreGeckонлайн търговиястартъп\nПредишна Dell с нови PC продукти за геймъри и с ново партньорство с ELEAGUE\nСледваща Мтел предлага стилния Sony Xperia X с 310 лева отстъпка


Зодиакална диета - DC news\nОвенът обожава всичко месно. За да отслабне, първо, трябва да се откаже от мръвките и второ, да започне диета. Първия ден да изпие поне два литра мляко или минерална вода. През деня може да изяде 200 грама сухари от тъмно брашно. Следващите дни да се храни с безсолна оризова или овесена каша и да изпие не по-малко от 2-2,5 литра вода или зелен чай.\nТелецът е чревоугодник номер едно на хороскопа и неможе да си представи живота без деликатеси. Но ще му се наложи за известно време да се откаже от тях. На закуска трябва да хапва едно яйце и да изпива чаша чай или кафе без захар. На обяд голяма чиния зеленчуци и парче месо или риба, а на вечеря кисело мляко и зелени плодове (без грозде) без ограничения. Тази диета да продължава поне една седмица.\nБлизнаците лесно понасят гладуването и ако няколко дни са на диета това няма да им натежи. Съветът към тях е следният: в голяма тенджера пригответе отвара от зеле, моркови, цвекло и лук, след това извадете зеленчуците и пийте бульона като вода. Резултатът ще надмине очакванията ви.\nЗа раците е чудесна „средиземноморската диета“. За известно време забравете за месото, зърнените храни, картофите, цвеклото, морковите и сладкишите. Яжте с удоволствие зелени зеленчуци и морски продукти. Само трябва да изключите от менюто си солените, пушените и маринованите морски дарове. В чая и водата си изцеждайте по няколко капки лимонов сок.\nЛъвът трябва да съобрази диетата с кръвната си група. Единственият и минус е, че тя „сработва“ не веднага, а минимум след месец. За Лъва с нулева кръвна група са добри местната диета (но без пикантни подправки и гарнитура), зеленият чай и отварата от шипки. За А група – кашите и дори тестените изделия от груби сортове пшеница, кафето и чаят. За В – млечно-киселите продукти. АВ група трябва да наблегне на пилешко и пуешко месо, овес, ориз и кисело мляко.\nДевата има слаби черва затова не бива да се отказват напълно от яденето. Но пък една „чудодейна супичка“ в продължение на седмица им подхожда напълно. Сложете в седемлитрова тенджера шест глави лук, шест домата, една зелка, три зелени чушки и една голяма връзка целина, посолете леко и добавете къри. След завиране подръжте супата на силен огън 10 минути, след това намалете леко огъня и оставете тенджерата, докато зеленчуците се разварят. Може да пиете чай, доматен сок и вода.\nВезните са големи късметлии, защото по време на диета може да си избират какво да ядат. Първи ден – любимите плодове (без банани), чай, кафе, сокове, всичко без захар. Втори и трети ден – сурови, пресни или консервирани зеленчуци, без царевица и зелен грах. През този ден пие само вода. На четвъртия ден може да се поглези с три банана, сок и чай. На петия – да изяде 200 грама варено или печено телешко и домати, всякакви напитки без захар. На шестия към телешкото може да добави любимите си зеленчуци без картофи, царевица и зелен грах. На седмия – всичко от гореизброените продукти, а също и ястия от кафяв ориз.\nСъс специална диета скорпионът ще съумее не само да отслабне, но и да прочисти организма. Преди това обаче трябва да се консултира с лекар. И така, първи ден: три кофички кисело мляко, вода без ограничения. Втори: два литра прясноизцеден ябълков сок, вода без ограничения. Трети: през първата половина на деня – ябълков сок, през втората – чаша топла вода с две супени лъжици сорбит (продава се в аптеките). Вечерта се слага грейка в областта на черния дроб. Добре е да се пие липов и ментов чай. На следващия ден да се наблегне на варени зеленчуци или овесена каша.\nИзбор за стрелците е диетата на американския лекар Харуърд Хей, която се изразява в това, че сутрин трябва да се ядат алкални продукти (плодове и зеленчуци), на обяд – белтъчни, а вечер – въглехидратни. Интервалът между храненията трябва да е не по-малко от четири часа. Първия ден до три часа следобед се ядат пресни плодове (без банани), а след този час – три печени картофа. На следващия ден може да се яде всичко, но само по принципа на Хей. Табу са сладките и газираните напитки. Последното приемане на храна трябва да е не по-късно от 18 часа. Временно трябва да се забравят консервираните продукти.\nАгнешкото месо е подходящо за представтелите на зодия козирог . Препоръчителни плодове и зеленчуци: цвекло, зеле, патладжан, пъпеш, диня, дюля. Подправки и билки: сладък пипер, босилек, кориандър, кимион, джинджифил, къри, чесън , хрян, горчица, пипер, мента, кардамон, женско биле, градински чай, мента, ванилия. Козирог трябва да пие достатъчно количество варена и минерална вода между храненията.\nСвободолюбивият водолеят не признава диетите . Значи ще трябва да прибегне до половинчати мерки. В продължение на две седмици до 12 часа на обяд му се позволява да пие негазирана минерална вода – по една чаша на всеки половин час. На обяд може да яде всякакво месо или риба без гарнитура, на вечеря – любимите си кисело-млечни продукти. Два пъти в седмицата може да изяде по едно варено яйце. За хляба и всички зърнени храни, за зеленчуците (освен краставици и листни зеленчуци) и плодовете трябва да забрави. Може да пие фиточайове от лайка, касис, мента или каркаде.\nЗа да стопят излишните килограми, рибите трябва да се „вслушват“ в себе си и да ядат само това, което им се иска. Ако още не са се научили да различават молбите на организма си, да опитат следната едноседмична диета. Закуска: чаша сок от грейпфрут и две препечени филийки с мед. Обяд: зелева салата и каша със сушени плодове и ядки без захар. Вечеря: салата от цвекло и зеленчуци. През ден на вечеря може да се изяждат порция варена бяла риба. Да пият не по-малко от три литра течности на ден, всички салати подправяйте със зехтин.


Беларуският президент Александър Лукашенко обвини САЩ и ЕС, че са организирали протестите в страната. Той обяви това пред работниците от аграрен комбинат в петък, цитиран от беларуски медии. В последните дни Лукашенко е на обиколка сред големите предприятия в опити да убеждава работниците да не протестират.\nПо същото време във видеообръщение опозиционният кандидат за президент Святлана Циханоуска призова работниците да не прекратяват стачните действия, а да ги разширяват.\nОт близо две седмици Беларус е обхванат от масови протестни действия срещу резултатите от президентските избори, проведени на 9 август. Протестиращите са убедени, че изборите са манипулирани и не вярват, че Лукашенко ги печели с 80% от гласовете, както сочат официалните резултати. На второ място след него, според резултатите, е Циханоуска с малко над 10% от гласовете.\n"Готвеха ни тази каша. И Русия се боеше да не ни загуби. А Западът искаше да ни тласне срещу Русия. В момента искат да направят балтийско-черноморски коридор и санитарен кордон – трите балтийски републики, ние и Украйна. Само ние останахме“, каза Лукашенко пред работниците и допълни, че това е „планирано от САЩ, а европейците им пригласят“.\nГоворейки за опозицията вътре в страната, Лукашенко заяви, че отрано е видял замисъла на своите опоненти и кой стои зад тях. „Вече признаха. Нямат програма, нищо нямат. Легнаха на емоциите. Не им се получи“, каза той. И допълни: „А защо трябва да играем по нечия свирка? Направихме избори, дайте да живеем спокойно“.\nВ същото време бившият кандидат за президент Святлана Циханоуска призова работниците от предприятията в Беларус да продължат и задълбочат стачките. Циханоуска, която в нощта след изборите принудително напуска Беларус и се установи в Литва, отправи призива си във видеообръщение, качено в Ютюб.\n„Бъдещето на Беларус, значи и бъдещето на нашите деца зависи днес от вашето единство и вашата решителност. Затова ви моля, продължете и разширете стачките. Не се поддавайте на заплахите. Обединявайте се. Ще накараме скрилата се в своите палати власт да чуе гласовете ни, които тя открадна“, каза тя.\nТихановска определи стачките като легален и ефективен метод на съпротива. А като важна цел на стачките тя посочи „прекратяване на насилието, освобождаване на политическите затворници, провеждането на свободни и честни избори“.


В Европа някои забравиха за маските – Долап БГ\nВ Италия учители, които не представят зелен сертификат се третират като отсъстващи без основание от работа.\nВ много държави тестването на ученици за COVID-19 беше въведено още през миналата учебна година,\nа в други – от началото на тази. Най-срещаната практика е изследванията да се правят два пъти седмично\nв домашни условия или в училището.\nВ Австрия децата влизат в училище с дезинфекция и така наречения „Нинджа COVID-19“ сертификат.\nВърху удостоверението им трябва три пъти седмично да поставят стикери от изследванията. Два от тестовете са бързи антигенни и се правят в училище. Учениците се тестват сами, под контрола на преподавател. Ако някое дете се окаже с положителен резултат, целият клас веднага се поставя под карантина. РСR тестът е със слюнка и се прави в домашни условия. Родителите вземат тестовете\nбезплатно от аптеките. С удостоверенията децата могат да посещават заведения и дейности на закрито.\nГърция избра модела тестване на всички ученици безплатно два пъти седмично, в домашни условия.\nАко резултатът е положителен, се прави повторен тест в лаборатория. Данните се вписват в специална\nплатформа, като достоверността на информацията се гарантира от родителя.\nВ южната ни съседка неваксинираните учители също се тестват два пъти седмично, но те сами заплащат тестовете си.\nВ Англия, Северна Ирландия и Уелс също тестват учениците два пъти седмично. С тази разлика, че тестовете се правят в къщи. Раздават ги безплатно, а резултатът се попълва в сайта на тяхната\nнационална здравна служба, като се изпраща и имейл до училището. Ако ученик даде положителен резултат на теста, минава под карантина за 10 дни, а неговите контакти биват тествани. Учениците не носят маски в училище.\nИзраел също заложи на практиката да се раздават бързи тестове на учениците и с тях те да бъдат изследвани вкъщи два пъти в седмицата.\nВ Белгия, както и в много други държави в Европа, най-популярна остава мярката в училищата да се организира масово тестване на учениците за COVID-19 при висок процент на заразени деца.\nВ Германия децата сами се тестват в рамките на 10 минути от първия час два или три пъти седмично в зависимост от броя на заразените. Учителите само поглеждат резултата.\nВъв Франция тестът се взема с памучен тампон на къса клечка под езика, което е подходящо за изследване дори на деца, които имат някакви проблеми с носа.\nИ в Нидерландия, Испания и Португалия децата отдавна забравиха онлайн обучението след въвеждането на безплатното редовно тестване на учениците.\nВ Италия от началото на тази учебна година в училищата и университетите въведоха зеления сертификат, удостоверяващ прекаран коронавирус в предходните 6 месеца, или пълна ваксинация срещу коронавируса, или отрицателен тест за коронавируса, не по-стар от 48 часа. Зелен сертификат се изисква от преподавателите и персонала в училищата и университетите, както и от студентите, но не и от учениците. Тестовете за коронавирус, за които също се издава удостоверението, са безплатни, но само за онези, които не могат да се ваксинират по медицински причини. Учители, които не представят зелен сертификат, се третират като отсъстващи без основание от работа. След 5 последователни дни на отсъствие се прекратява временно трудовият им договор. Държавата е заделила над 350 млн. евро за заместващ персонал.\n← Националният институт по метеорология и хидрология дари Агроклиматичен атлас на Тракийския университет\nLavazza представи „слънчево“ кафе на Expo Dubai 2020 →


Нов връх за S&P 500 – и какво от това? | Bogat.bg\nНачална Страница / Борси / Нов връх за S&P 500 – и какво от това?\nЩатските индекси се повишиха вчера до нови рекорди, като това направи и индексът на сините чипове S&P 500, който не успя да направи това, непосредствено след изборната победа на Тръмп, за разлика от Dow Jones.\nТа какво се е променило, което да предопределя ръста на индексите до нови рекордни нива?\nОбщо взето нищо…\nПовишението на лихвите от страна на Фед, което е почти сигурно, че ще се случи през декември, започна да се приема като добра новина от инвеститорите.\nПричината – както не един и двама експерти припомнят, началото на нови цикъл на повишение на лихвите, като цяло е добра новина за пазарите и обикновено се съпътства с по-нататъшен ръст на пазара.\nПредстои края на годината и дългоочаквания „януарски ефект“, за който инвеститорите започват да се подготвят все по-рано и по-рано, както виждаме още през ноември.\nИзведнъж перспективите за ръст на печалбите на щатските компании, станаха по-добри, в сравнение с преди месец…\nВсъщност, по-добри от очакванията резултати, могат да се очакват, следствие на играта с цифри от страна на експерти и компании. А именно, дават се далеч по-консервативни прогнози от компаниите, за да могат лесно да бъдат превишени.\nНов връх, обиране на стопове и после какво?\nИнвеститорите е добре да си зададат фундаменталният въпрос „Кое е по-вероятно от тук насетне, повишение от 10% или понижение от 10%?“.\nИ докато правилото „бичите пазари не умират от старост“, важи с пълна сила в момента, все пак не бива да забравяме, че сме свидетели на един от най-дългите цикли в историята на фондовите пазари в САЩ, без сериозна корекция.\nСлед като си дадат отговор на този въпрос, инвестиращите на фондовите пазари, ще могат да си преценят сами за себе си – струва ли се да се включат в пазарния тренд в момента или не…\nНе бива да забравят само, че един връх се постига почти винаги с тест, а защо не и с фалшив пробив…\nПредишна статия Всичко известно за новия ZUK Edge на Lenovo\nСледваща статия Три потенциални трейда за 2017-та година


Спад! 272-ма заразени през юни, 145 през юли! - Rodopi Smolian\nHome Водещи общество top Спад! 272-ма заразени през юни, 145 през юли!\nСпад! 272-ма заразени през юни, 145 през юли!\n24rodopiavtor август 03, 2020 Водещи, общество, top,\n145 са установените случаи с коронавирус за месец юли в Смолянска област срещу 272 за месец юни, съобщи директорът на РЗИ д-р Мими Кубатева. Заразените с инфекцията са на възраст от 2 месеца до 97 години. Позитивните лица са от малки семейни огнища. Най-голяма е групата на заразените с инфекцията на възраст от 50 до 59 години.\nНай-много през месец юли са били установените случаи на Ковид-19 в Смолянска община-58, Маданска-26, Рудоземска-24, Борино-18. Сред новозаразените 12 души са от медицинския персонал. 53 на сто от заразените са лекувани в домашни условия, а 62,8% са настанени в болнични заведения. От началото на пандемията през месец юли е най-голям броят на настанените в болници, посочи д-р Кубатева.\nПрез август карантираните са 81 души.\n19 към момента са настанените за лечение в Смолянската болница, посочи д-р Марин Даракчиев. Двама са в ОАИЛ, един е интубиран. В неделя е починал един пациент на 80 години, който е имал и придружаващи заболявания.\nИзписан е от болницата 97-годишен мъж от Борино, който беше приет с коронавирус в МБАЛ-Смолян. Възрастният мъж беше настанен с пневмония. Излекуван и е изписан в добро общо състояние, посочи директорът на болницата д-р Марин Даракчиев.


Лейля от Листопад не прилича на себе си!Превърна във вейка!Вижте как изглежда днес и нейната невероятна диета – Новинар\nHome Без категория Лейля от Листопад не прилича на себе си!Превърна във вейка!Вижте как изглежда днес и нейната невероятна диета\n„Особено ми беше трудно по празници. Винаги съм имала по-пълна фигура. Но идваха ли дни, в които цялото семейство сядаше на масата, не можех да устоя на баницата със сирене и на невероятните сърмички на баба. Не ми даваха допълнителни порции, за да не пълнея, но храната винаги ме е изкушавала, признава атрактивната актриса.\n„Спорт и диета са тайната за стройната ми фигура. От две години се занимавам с йога и пилатес. Те ми помогнаха да оформя тялото си. Както и с моята невероятна диета ”, разкрива Гьокче Бахадър.\nПрочетете ЗАДЪЛЖИТЕЛНО: Енергоспестяващите крушки – смърт над главите ни! Съдържат живак и са …\nБОЙКО БОРИСОВ СЕНЗАЦИОННО: "СЛАВА НА ПУТИН"! ЕТО ЗА КАКВО ГО ВЪЗХВАЛИ\nЗАСЯГА 250 ХИЛЯДИ БЪЛГАРИ ОТ 2017! ВЗИМАТ ВИ ЗАПЛАТАТА! ТОВА СТЕ И ВИЕ, АКО ИМАТЕ\nСЛЕД СОФИЯ СНЕЖНИЯТ АД ВРЪХЛЕТЯ ОЩЕ ЕДИН БЪЛГАРСКИ ГРАД! БЕДСТВЕНО ПОЛОЖЕНИЕ В\nПЛЪЗНАХА ВИРУСИТЕ! Велик български лекар дава рецепта за лечение само за 24 часа! ВИЖТЕ


Велинград - online - От “Слоновата кост” до “Плиоценски парк - Дорково” \nОт “Слоновата кост” до “Плиоценски парк - Дорково”\nПубликувано 2012-07-17 10:06:29 от темпо\nПреди 5 години в интервю за нашия вестник Петър Гелин представи книгата си “Слоновата кост”, която връща времето с 20 години назад към експедицията, открила уникалното палеонтологично находище с кости на древни животни край село Дорково. Мястото, където то е открито от първата съвместна експедиция оот страни от Изтока и Запада - България и Франция, е наречено “Слоновата кост”, а френските учени го датират на 5 милиона години.\nЕкипът, ръководен от френска страна от проф. Ербер Тома - заместник-директор на Колеж дьо Франс, а от българска от проф. Николай Спрасов от Природонаучния музей в София, за 68 дни през периода 1985-1987 г. открива останките на 30 вида едри гръбначни животни, видове примитивни гризачи, примати, трипръсти коне (хипарион). От находището в Дорково са извадени 600 кости, а за 3 години са проучени едва 15 кв.м. площ до дълбочина 1 метър. Проф. Тома казва: “Дорково е уникално в целия свят. Досега не е разкопавано подобно находище. Може да се каже, че е нещо изключително.” Още тогава френската специалистка Силви Жирарде прави проект за музей, който се надява да бъде подкрепен и финансиран от ЮНЕСКО.\nВ края на интервюто си Петър Гелин сподели с болка: “След 1989 г. политическите и икономически промени изместиха идеята за музей на заден план... А никой не се досещаше, че вместо да се опитва да прави история, по-добре би било да направи музей. И то такъв, какъвто другаде в Европа няма! За да идват чужденците и да се прекланят пред старата история на нашите земи”.\nПет години по-късно тази мечта вече стартира като проект за обновяване и популяризиране на средновековната столица на Родопите - Цепина и на най-голямото в Европа палеонтологично находище край Дорково. На 12 юли 2012 г. в Ракитово се проведе пресконференция, на която бе представен проектът, финансиран от Оперативна програма “Регионално развитие”. Водещата Лилия Загурска даде думата на кмета на община Ракитово Любомир Петков, който обясни, че проектът възлиза на над 2 милиона лева и цели създаването на нова туристическа дестинация. Предвидено е обновяване на хижа Цепина, създаване на информационен център към нея и изграждане на “Плиоценски парк Дорково” - възстановка на мястото, на което преди 5 милиона години са живели динозаври, хипариони, саблезъби тигри и примати.\nСвилен Топчиев, координатор на проекта, увлекателно запозна присъстващите с обектите и подчерта тяхната уникалност. Кметът на Дорково Николай Ковачев беше кратък в своето изказване, но горещо подкрепи начинанието.\nАрхеоложката Величка Мацанова изрази своето задоволство от старта на проекта и подчерта, че мястото над Дорково крие 5 културни пласта. Според експерти 75% от крепостта Цепина и районът около нея са все още непроучени и разкопките трябва да продължат. Амбициите на екипа на проекта са Цепина и “Плиоценски парк Дорково” да бъдат включени в 100-те национални туристически обекта и да станат бисер на алтернативния туризъм в България.


Транзитът на руски газ през Украйна за Унгария е спрян - News.bg\nУкрайна загуби възможността да внася природен газ от Унгария чрез "виртуален обратен ход" поради прекратяването на транзита на руски природен газ през украинската територия към унгарската страна. Това се казва в съобщението на компанията "Оператор на GTS на Украйна", разпространено в петък, съобщава ТАСС.\n"Като се вземе предвид фактът, че вносът на природен газ от Унгария е осъществен чрез виртуална реверс, няма възможност за внос от Унгария без транзит", се казва в него. Компанията потвърди, че транзитът на газ за Унгария е прекратен от 07:00 часа в петък. "Заявления за транзит на газ не бяха получени, въпреки факта, че капацитетът от Украйна за излизане към Унгария е сключен за цялата газова година (от 01.10.2021 г. до 30.09.2022 г.) в размер на 24,6 милиона кубически метра на ден", добавиха те в GTS на Украйна.\nНа 1 октомври "Газпром" започна да доставя газ за Унгария по дългосрочен договор, подписан на 27 септември, по газопровода "Балкански поток" (продължение на "Турски поток") и тръбопроводите в Югоизточна Европа. Както холдингът съобщи по-рано, бяха подписани общо два договора с общ обем до 4,5 милиарда кубически метра. м на година, срокът на всеки от договорите е 15 години.\nПо-рано "Газпром" подписа с Унгария 15-годишен договор за доставка на газ през България и Сърбия.\nУкрайна е разочарована и ще отговори на Унгария след подписания от нея договор за газ с Русия, заяви външният министър Дмитро Кулеба.\nДействията на Украйна били изключително възмутителни\nна 02.10.2021 в 14:20:33 #15\nРашизъм в действие, а нашите русофилистици се кефят...\nна 01.10.2021 в 18:11:15 #14\nПогледнете нещо друго. Спреният транзит на руски газ през тяхна територия може да подтикне украинците да пристъпят към военни действия срещу самообявените Донецка и Луганска републики и дори в Крим. А това ще е страшна трагедия с огромни жертви.\nна 01.10.2021 в 17:44:42 #13\nТЪЖНА е участта на онези, продали си *** на нови господари\nна 01.10.2021 в 16:51:34 #12\nНаскооо, "глупостите" са на сайта на булгаргаз, но ти това го знаеш щото ръсеше същите глупости, когато обявиха подписването на договора, количеството и цената също че гръцката газопреносна компания става гарант! Нула, нямам намерение да коментирам простотии!\nна 01.10.2021 в 16:32:10 #11\nКастело Белведере на 01.10.2021 в 15:12:06 все едно чета "работническо дело". "трябва дружно с другите социалистически страни да се борим с капиталистическата тирания". напиши "вечна дружба" само накрая и бягай да докладваш, че си изпълнил квотата, комунЕ.\nна 01.10.2021 в 16:30:26 #10\nTomorrow на 01.10.2021 в 13:22:20 купи газа на по-ниска цена от Гърция - ако имаш по какво да го прекараш. нали не е построен конектора още. жалък демагог.\nна 01.10.2021 в 15:12:06 #9\nЯсно е, като две и две, че трябва дружно с другите демократични европейски държави да работим за преодоляване на зависимостта от руския газ заради имперските амбиции и ненадежността на Кремъл.\nна 01.10.2021 в 14:31:10 #8\nТомороу, вярваш ли си на глупостите че американския втечнен газ е по-евтин? Защото ни доставиха една партида на по-ниска цена. И ти ако поръчаш едно нещо от Китай има възможност за безплатна доставка. Но поръчай един контейнер да видим дали ще ти е безплатно.\nна 01.10.2021 в 13:23:18 #7\nЛош Бойко, лош, как можа да построи Балкански поток...\nна 01.10.2021 в 13:22:20 #6\nАлооу, русофилистията, дайте да я видим тази висока цена бе продажни боклуци! Цената на американски втечнен газ през Гърция е 20% по-ниска от руската.\nна 01.10.2021 в 11:50:11 #5\nАми нека САЩ ни продадат евтин газ ,та да могат евроатлантиците да се стоплят ...опааа , те го продават на Китай и Япония - НА ЗАВИШЕНИ ЦЕНИ\nна 01.10.2021 в 10:52:40 #4\nНаглите собственици на газостанция, ватенките, се самозабравиха. Разбирам, че единственото, което могат да произвеждат са оръжия и суровини - просто за друго не им стига акъла, но не виждам българската сметка от това. Нещо повече от днес москалите ни продават газта по-скъпо за да могат русофилистиците в България да умират щастливи от студ.\nна 01.10.2021 в 10:15:22 #3\nЧе нали се бяха отказали от т.н. руски агресивен и най-мръсен газ, но оказа че все пак - не, получаваха "виртуален" руски газ от Унгария на по-висока цена и вдигаха цената за народа си. Сами се насадиха на пачи яйца, но все пак им се дава възможност да сключат договор на нормална цена, но да, ама не, на пук на разума не желаят.\nна 01.10.2021 в 10:13:17 #2\nИ на тяхната наглост почва да и се вижда края. И поне гледайки Афганистан, трябва да се сещат как ще ги изоставят техните сегашни насъсквачи.\nна 01.10.2021 в 09:56:51 #1\nУрките кога ли ще осъзнаят, че без Русия са обречени...май ще е късно.\nНачало / По света / Транзитът на руски газ през Украйна за Унгария е спрян


Parazitol - Начин за елиминиране на паразитите от тялото и възвръщане на благосъстоянието!\nНачин за елиминиране на паразитите от тялото и възвръщане на благосъстоянието!\nПаразитите, подобно на вирусите, пречат на човешкото тяло. За съжаление обикновено нямаме представа за дейността на паразитите. Симптомите не са прости, затова често се оказват подценявани. Почистването на тялото от паразити може да бъде опасно или неефективно. Често рекламираните мерки не дават никакви промени, а тези от несигурни източници представляват заплаха за здравето. Ако сте имали неприятни неразположения от храносмилателния тракт, страдате от постоянна безсъние, страдате от алергии, но все още сте болни и уморени да търсите причината за вашите здравословни проблеми, изгонете паразитите от тялото и вижте дали заболявания ще отшумят. В повечето случаи се оказва да! Тези резултати са резултат от проучване на хора, приемащи Parazitol. Той е ефективно и безопасно средство срещу паразити. Разликата ще усетите бързо, така че не губете време и поръчайте Parazitol, тъй като наличността му се свива с всеки изминал ден. Обясняваме как работи!\nКак работи Parazitol?\nParazitol работи върху над 250 вида паразити. В частност противодейства на инвазивния. Неговите оръжия са естествени вещества, които са ефективни при прочистване на организма: маслодайна моринга, кора от дърво на мравки, черен орех, зехтин, куркума, запалка (растение от вида целина). Моринга е почистващо вещество, което се бори по-специално с тежките метали. Борба с паразитите в храносмилателната система. Кората на мравеното дърво инхибира възпроизводството и развитието на вътреклетъчни паразити. Черният орех засилва защитните функции на организма, почиства кръвта от токсини, а също така нарушава метаболизма на паразитите. Зехтинът регенерира. Има антипаразитни свойства поради съдържанието на олеуропеин. Куркумата възстановява правилното храносмилане, затруднява дейността на паразитите. Запалката е известна със своите бактерицидни и антимикробни свойства.\nПредимства от използването на Parazitol\nИзберете Parazitol и не търсете повече. Това е цялостен продукт с широк спектър от резултати.\nПочистване на кръвта и цялото тяло\nСамо седмица, за да се почувствате по-добре, и 28 дни за всички паразити да напуснат тялото ви.\nВъзстановяване на храносмилателния баланс\nВече след 7 дни храносмилателните проблеми ще престанат. Работата на храносмилателната система ще бъде отново на път.\nИнхибиране на инфекцията\nБактериалните и паразитни инфекции ще бъдат инхибирани, което ще ви накара да се почувствате като се подобрите.\nПовишен имунитет на тялото\nНастинките, алергиите и подобни симптоми най-накрая ще спрат да ви докосват.\nЗащита на вътрешните органи от паразити\nНе е нужно да се притеснявате, че паразитите ще направят още по-опустошителни промени в тялото ви.\nParazitol е капсула с бързо освобождаване, която трябва да се поглъща цяла с чаша вода. Съдържанието на капсулата не трябва да се разделя. Дръжте далеч от деца. Не е предназначен за жени по време на бременност и кърмене. Напълно естественият състав гарантира пълна безопасност при употреба. По време на лечението не трябва да има оплаквания. Продуктът е тестван, получи сертификати за положително действие и не потвърди странични ефекти. Струва си да го използвате в продължение на 4 седмици. Ако е необходимо, можете да удължите лечението. Можете да видите ефективността му след седмица. Тогава обикновено има значително подобрение на благосъстоянието.\nParazitol е изключително безопасен начин да се отървете от разрушителните паразити. От една страна, този продукт елиминира паразитите, от друга, предпазва организма от тяхната активност. Специалистите посочват и регенеративни ефекти. Опитът на хората, приемащи Parazitol, показва, че можете да се отървете от паразитите много бързо и да се върнете към живот без никакви проблемни, подозрителни симптоми. Препаратът е похвален поради липсата на странични ефекти. Много хора забелязват положителни промени след първата седмица на лечението. Предположението на групата изследователи, работещи по рецептата на Parazitol, беше да изкоренят паразитните инфекции в най-кратки срокове и тя успя. Подобряването на храносмилателната система, по-доброто функциониране на имунната система са само част от ефектите на капсулите.\nвнимание! промоция за вас на Parazitol само от


3-те най-добри акции за квантово изчисление, които могат да бъдат закупени - infostock.bg\n3-те най-добри акции за квантово изчисление, които могат да бъдат закупени\n18 Юли 2021 09:30\nАкциите от сферата на квантовото изчисление вероятно ще станат много печеливши през следващите години. Ако не сте запознати с технологията, тези компютри използват квантова механика, за да създават многоизмерни пространства и да решават сложни задачи. В резултат на това квантовите компютри работят значително по-бързо от традиционните компютри, коментира Муслим Фарук.\nКвантовото изчисление е сравнително зараждаща се технология, но в дългосрочен план е обещаваща. Корпорации, институции и други организации са в надпревара за развитието на тези способности и навлизането в нова ера на изчислителната техника. Въпреки че може да отнеме години, за да се разпространи, водещите световни конкуренти в играта вече създават хардуерна и софтуерна инфраструктура за квантово изчисление.\nСпоред едно проучване се очаква световният пазар на квантови изчисления да нарасне с впечатляващите 33.1% от 2020 до 2030 година. През този период индустрията би трябвало да генерира приходи от почти 1.9 милиарда долара. Освен това до 2030 г. Северна Америка и Европа вероятно ще заемат 78% от пазара.\nИндустрията изглежда конкурентна в дългосрочен план, но в момента я доминират известни технологични суперзвезди.\nMicrosoft прилага интегриран подход към квантовото изчисление с Azure Quantum. Тази услуга е по същество „първата отворена екосистема за квантово облачно изчисление в света“.\nMicrosoft постигна напредък във всички основни слоеве на своя квантов изчислителен стак, включително софтуер, инструменти за разработка и контроли. Тези събития могат да играят огромна роля в бъдеще в MSFT акциите.\nОсвен това Microsoft постигна значителен напредък в разработването на топологични кюбити. Значителна стъпка напред в сравнение с конвенционалните кюбити, които са крехки и могат да ограничат мащаба на квантовото изчисление. Топологичните кюбити могат да помогнат да се направят квантовите изчисления мащабируеми и стабилни.\nОсвен това, Azure Quantum ще позволи на изследователите да решават сложни проблеми в рамките на часове или дни, а не години. Целта на Microsoft е да разработи мащабируема квантова система, базирана на надеждни изследвания и партньорства.\nMSFT акциите постоянно се покачват от март 2020 г. в момента се оценяват на 282.88 долара за акция.\nIBM е един от първите разработчици в областта на квантовото изчисление. Компанията разположи първия местен квантов компютър в САЩ в Медицински център в Кливланд. Това е най-новото допълнение към съществуващия масив от повече от 20 квантови компютъра, който е най-големият търговски флот от квантови устройства в света.\nОсвен това в бъдеще компанията планира да мащабира системите си до 1000 кюбита или повече. По този начин акциите на IBM са едни от най-големите бенефициенти на увлечението по квантовото изчисление.\nМрежата на IBM Quantum има партньорства с над 140 компании от различни индустрии. Един такъв партньор е Daimler (OTCMKTS:DDAIF), който разработва електрически автомобили и батерии.\nКвантовата мрежа на IBM може да извършва повече от един милиард операции дневно. Компанията продължава да работи за разпространението на тези технологии, за да ги направи по-достъпни. В резултат на това ценните книжа на IBM в бъдеще могат да се класират сред най-добрите акции на квантовото изчисление.\nIBM книжата се повишиха с повече от 10% на годишна база и се търгуваха за около 139 за акция.\nПолупроводниковият гигант Intel е в челните редици на няколко модерни технологични разработки. Компанията наскоро направи своя ход в квантовата изчислителна индустрия, като произвежда квантови процесори в Орегон. Intel се надява да достигне ниво на масово производство на квантово изчисление през следващите 10 години.\nКомпанията понастоящем разработва третото си поколение квантови процесори и също така изследва технология, наречена „спин кюбити“. Според Intel „спин кюбитите функционират въз основа на въртенето на един електрон в силиций, задвижван от микровълнови импулси“. Компанията смята, че може да мащабира спин кюбитите по-ефективно от свръхпроводящите кюбити.\nСпин кюбитите могат да донесат няколко ключови предимства на квантовото изчисление. Те могат значително да увеличат стабилността и издръжливостта по време на изчисленията, а по-малкият им физически размер може да направи квантовите изчисления мащабируеми. Освен това те поставят по-малко строги изисквания за работната температура, отколкото свръхпроводящите кюбити.\nАкциите на Intel имат всички шансове да станат основен играч в областта на квантовото изчисление и да се присъединят към елитната група технологични гиганти. Понастоящем INTC акциите са се увеличили с 13.5% в сравнение със същия период на миналата година и се търгуват на цена от 56.70 долара за акция.\nЕксперт: Сега е най-доброто време за закупуване на акции в Азия\nEURUSD 1.17 ▼0.10%\nGBPUSD 1.37 ▼0.26%\nUSDCHF 0.93 ▲0.01%\nUSDCAD 1.28 ▲0.18%\nDow 30 34 138.00 ▼0.74%\nS&P 500 4 389.88 ▼0.53%\nNasdaq 100 15 249.00 ▼0.35%\nDAX 30 15 339.00 ▼0.93%\nBitcoin 45 696.80 ▼3.41%\nEthereum 3 200.27 ▼3.93%\nRipple 0.99 ▼7.14%\nПетрол - лек суров 71.42 ▼0.82%\nПетрол - брент 74.87 ▼0.69%\nЗлато 1 750.93 ▼0.16%\nСребро 22.36 ▼0.07%\nПшеница 703.50 ▼0.72%\nGermany Bund 10 Year 171.23 ▲0.12%


Нощувки за работници в София в Квартири, нощувки в гр. София - ID26118871 — Bazar.bg\nгр. София, Хаджи Димитър Публикувана/обновена днес в 02:43 ч.\nНощувки за работници и командировани в София.Заплаща се само 1 легло в стаи с 3 и 4 легла.Много добри условия.Локация Пазара Хаджи Димитър.Резервации от 12 до 18 ч. 0885069843\nСтаи под наем в гр.Костинброд, квартира за работници, легла под наем, евтина квартира в Костинброд гр. Костинброд, София област 04 август 7 лв\nАпартамент под наем със заплащане на легло на ден гр. Добрич, Балик 05 юли 7 лв\nстаи под наем в гр.Костинброд, квартира за работници, легла под наем, евтин хотел в К гр. Костинброд, София област 02 август 7 лв\nЗа ПЕРСОНАЛ - Работещи, Квартири БЕЗ ДЕПОЗИТ - от 49 лв на седмица гр. Пловдив, Централна гара 31 юли 7 лв\nстаи за персонал гр. Поморие, Бургас 28 юли 6 лв\nКарти на планинй и гр. Костенец гр. Ихтиман, София област 29 юли 6 лв\nРогозка за плаж гр. Пловдив 07 август 6 лв\nХавлия с фрозен за плаж гр. Сандански, Благоевград 22 юни 7 лв\nТагове: нощувки за работници\nНощувки за работници в София 7 лв


Нови правила за имотите за краткосрочен наем - Туризъм - www.pariteni.bg\nНови правила за имотите за краткосрочен наем\nСобствениците на Airbnb ще трябва да обособят 24-часов „прозорец“ между гостите\n28 април 2020 14:20\nПлатформата за краткосрочно отдаване под наем Airbnb въвежда нови изисквания за своите наемодатели заради пандемията от коронавирус.\nВсички над 7 млн. собственици на имоти, които се отдават под наем чрез платформата по цял свят, ще трябва да започнат да спазват нови правила за почистване с цел превенция от заразата, съобщава CNN Business.\nЕдно от новите изисквания е всеки собственик на такъв тип имот да оставя 24-часов „прозорец“ между две резервации, за да може помоещението достатъчно добре да се дезинфекцира и проветри.\nНовото изискване се основава на препоръка от Центровете за борба със заболяванията, които казват, че е „възможно заразата да остане във въздуха в продължение на няколко часа“.\nОсвен това Airbnb обяви за първи път в историята на платформата, че е създаден „стандартизиран протокол за почистване“ за всички свои домакини. В него ясно са описани препоръки как да се почистват помещенията и какви дезинфектанти да се използват.\nТози протокол не е задължителен за наемодателите, но Airbnb заяви, че препоръчва на собствениците на тези имоти все пак да следват част от препоръките, за да може престоят на бъдещите туристи да е достатъчно безопасен.\nОт компанията съобщават, че съвсем скоро информацията за това кои наемодатели почистват апартаментите си по „стандарт“ ще бъде вписвано и в самите обяви и всеки турист ще може да види това.\nБез шведска маса в турските хотели\nРезервациите както в хотелите, така и в Airbnb се сринаха по цял свят от началото на кризата. Ето защо по-рано този месец компанията обяви, че взема заем в размер на 1 млрд. долара с цел спасяване на бизнеса си.\nОсвен това правилата за анулиране на резервации бяха облекчени и се създаде фонд от 250 млн. долара, с които да се намалят загубите на наемодателите по цял свят.\nМного от домакините обаче заявиха, че отделените средства не са достатъчни за покриване на финансовите поражения, предизвикани от кризата.\nAirbnb понижи пазарната си оценка заради спадa на резервациите\nимоти наем туризъм Airbnb\nИзяли сме над 13 000 тона имитиращи сирена\nИнвестициите в имоти намаляват\nОправят ли се българите с финансите си


Adam Levine благодари на Чили | The Voice\nADAM LEVINE БЛАГОДАРИ НА ЧИЛИ\nAdam Levine благодари на Чили за "възможността да израстне", след като изпълнението на Maroon 5 на фестивал в страната бе обявено на недостатъчно добро. Според местни репортери, изявата на групата е била неохотна, а Levine беше набеден за студен и разсеян.\nСлучката се разви по време на чилийския фестивал Vina del Mar миналия четвъртък. Във видео, в което виждаме певеца да слиза от сцената, той казва : "Това не беше концерт, а телевизионно предаване". Въпреки това, той все пак благодари на Чили за "невероятните церемонии".\n"Въпреки че не винаги можем да компенсираме за миналото, винаги можем да се опитаме да научим нещо от него...Чили, благодаря че ми дадохте възможността да израстна, както и за прекрасните спомени, които никога няма да разбравя" - пише Adam.\nМалко след това, мениджърите на групата хвърлиха вината за лошото изпълнение върху технически и звукови проблеми. Според тях именно тази "трудна ситуация" е повлияла изпълнението на Maroon 5.\nED SHEERAN БЛАГОДАРИ НА ЖЕНА СИ\nADAM LAMBERT В GLOBAL PRIDE LIVESTREAM\nLIZZO БЛАГОДАРИ НА МЕДИЦИНСКИТЕ СПЕЦИАЛИСТИ